29
1 Йов а луат дин ноу кувынтул ын пилде ши а зис: 2 „О, кум ну пот сэ фиу ка ын луниле трекуте,
ка ын зилеле кынд мэ пэзя Думнезеу, 3 кынд кандела Луй стрэлучя дясупра капулуй меу
ши лумина Луй мэ кэлэузя ын ынтунерик! 4 Кум ну сунт ка ын зилеле путерий меле,
кынд Думнезеу вегя ка ун приетен песте кортул меу, 5 кынд Чел Атотпутерник ынкэ ера ку мине
ши кынд копиий мей стэтяу ын журул меу; 6 кынд ми се скэлдау паший ын смынтынэ
ши стынка вэрса лынгэ мине пырае де унтделемн! 7 Дакэ ешям сэ мэ дук ла поарта четэций
ши дакэ ымь прегэтям ун скаун ын пяцэ, 8 тинерий се трэӂяу ынапой ла апропиеря мя,
бэтрыний се скулау ши стэтяу ын пичоаре. 9 Май-марий ышь опряу кувынтэриле
ши ышь пуняу мына ла гурэ. 10 Гласул кэпетениилор тэчя
ши ли се липя лимба де черул гурий. 11 Урекя каре мэ аузя мэ нумя феричит,
окюл каре мэ ведя мэ лэуда. 12 Кэч скэпам пе сэракул каре черя ажутор
ши пе орфанул липсит де сприжин. 13 Бинекувынтаря ненорочитулуй веня песте мине,
умплям де букурие инима вэдувей. 14 Мэ ымбрэкам ку дрептатя ши-й служям де ымбрэкэминте,
неприхэниря ымь ера манта ши турбан. 15 Орбулуй ый ерам окь
ши шкьопулуй, пичор. 16 Челор ненорочиць ле ерам татэ
ши черчетам причина челуй некуноскут. 17 Рупям фалка челуй недрепт
ши-й смулӂям прада дин динць. 18 Атунч зичям: ‘Ын куйбул меу вой мури,
зилеле меле вор фи мулте ка нисипул. 19 Апа ва пэтрунде ын рэдэчиниле меле,
роуа ва ста тоатэ ноаптя песте рамуриле меле. 20 Слава мя ва ынверзи неынчетат
ши аркул ымь ва ынтинери ын мынэ.’ 21 Оамений мэ аскултау ши аштептау,
тэчяу ынаинтя сфатурилор меле. 22 Дупэ кувынтэриле меле, ничунул ну рэспундя
ши кувынтул меу ера пентру тоць о роуэ бинефэкэтоаре. 23 Мэ аштептау ка пе плоае,
кэскау гура ка дупэ плоая де примэварэ. 24 Кынд ли се ынмуя инима, ле зымбям
ши ну путяу изгони сенинэтатя де пе фрунтя мя. 25 Ымь плэчя сэ мэ дук ла ей ши мэ ашезам ын фрунтя лор;
ерам ка ун ымпэрат ын мижлокул уней оштирь,
ка ун мынгыетор лынгэ ниште ынтристаць.