24
1 Пентру че ну пэзеште Чел Атотпутерник времуриле де жудекатэ
ши де че ну вэд чей че-Л куноск зилеле Луй де педяпсэ? 2 Сунт уний каре мутэ хотареле, фурэ турмеле ши ле паск; 3 яу мэгарул орфанулуй,
яу зэлог вака вэдувей; 4 ымбрынческ дин друм пе чей липсиць,
силеск пе тоць ненорочиций дин царэ сэ се аскундэ. 5 Ши ачештя, ка мэгарий сэлбатичь дин пустиу,
ес диминяца ла лукру сэ кауте хранэ
ши ын пустиу требуе сэ кауте пыня пентру копиий лор. 6 Тае нутрецул каре а май рэмас пе кымп,
кулег чоркинеле рэмасе пе урма кулегэторилор ын вия челуй нелеӂюит. 7 Ый апукэ ноаптя ын умезялэ,
фэрэ ымбрэкэминте, фэрэ ынвелитоаре ымпотрива фригулуй. 8 Ый пэтрунде плоая мунцилор
ши, неавынд алт адэпост, се гемуеск лынгэ стынчь. 9 Ачея смулг пе орфан де ла цыцэ,
яу зэлог тот че аре сэракул. 10 Ши сэрачий умблэ гой де тот, фэрэ ымбрэкэминте,
стрынг снопий ши-с флэмынзь; 11 ын грэдиниле нелеӂюитулуй ей фак унтделемн,
калкэ тяскул ши ле есте сете; 12 ын четэць се ауд ваетеле челор че мор,
суфлетул челор рэниць стригэ…
Ши Думнезеу ну я сяма ла ачесте мишелий! 13 Алций сунт врэжмашь ай луминий,
ну куноск кэиле ей,
ну умблэ пе кэрэриле ей. 14 Учигашул се скоалэ ын ревэрсатул зорилор,
учиде пе чел сэрак ши липсит,
ши ноаптя фурэ. 15 Окюл прякурварулуй пындеште амургул:
‘Нимень ну мэ ва ведя’, зиче ел,
ши ышь пуне о марамэ пе фацэ. 16 Ноаптя спарг каселе,
зиуа стау ынкишь;
се тем де луминэ. 17 Пентру ей, диминяца есте умбра морций
ши, кынд о вэд, симт тоате спаймеле морций. 18 Дар нелеӂюитул алунекэ ушор пе фаца апелор,
пе пэмынт н-аре декыт о парте блестематэ
ши ничодатэ н-апукэ пе друмул челор вий! 19 Кум сорб сечета ши кэлдура апеле зэпезий,
аша ынгите Локуинца морцилор пе чей че пэкэтуеск. 20 Пынтечеле мамей ыл уйтэ,
вермий се оспэтязэ ку ел,
нимень ну-шь май адуче аминте де ел!
Нелеӂюитул есте сфэрымат ка ун копак, 21 ел, каре прэдязэ пе фемея стярпэ ши фэрэ копий,
ел, каре ну фаче ничун бине вэдувей!… 22 Ши тотушь Думнезеу, прин путеря Луй, лунӂеште зилеле челор силничь,
ши ятэ-й ын пичоаре кынд ну май трэӂяу нэдежде де вяцэ; 23 Ел ле дэ линиште ши ынкредере,
аре привириле ындрептате спре кэиле лор. 24 С-ау ридикат, ши ынтр-о клипэ ну май сунт:
кад, мор ка тоць оамений,
сунт тэяць ка спичеле коапте. 25 Ну есте аша?
Чине мэ ва доведи де минчунэ,
чине-мь ва нимичи кувинтеле меле?”