22
1 Елифаз дин Теман а луат кувынтул ши а зис: 2 „Поате ун ом сэ адукэ вреун фолос луй Думнезеу?
Ну, чи ынцелептул ну-шь фолосеште декыт луй. 3 Дакэ ешть фэрэ приханэ, аре Чел Атотпутерник вреун фолос?
Ши дакэ трэешть фэрэ винэ, че ва кыштига Ел? 4 Пентру евлавия та те педепсеште Ел оаре
ши интрэ ла жудекатэ ку тине? 5 Ну-й маре рэутатя та?
Ши фэрэделеӂиле тале, фэрэ нумэр? 6 Луай фэрэ причинэ зэлоаӂе де ла фраций тэй,
лэсай фэрэ хайне пе чей гой. 7 Ну дэдяй апэ омулуй ынсетат,
ну вояй сэ дай пыне омулуй флэмынд. 8 Цара ера а та фииндкэ ерай май таре,
те ашезай ын еа фииндкэ ерай ку вазэ. 9 Дэдяй афарэ пе вэдуве ку мыниле гоале
ши брацеле орфанилор ле фрынӂяй. 10 Пентру ачея ешть ынконжурат де курсе
ши те-а апукат гроаза динтр-одатэ. 11 Ну везь дар ачест ынтунерик,
ачесте апе мулте каре те нэпэдеск? 12 Ну есте Думнезеу сус ын черурь?
Привеште вырфул стелелор. Че ыналт есте! 13 Ши ту зичь: ‘Че штие Думнезеу?
Поате сэ жудече Ел прин ынтунерикул де норь? 14 Ыл ынфэшоарэ норий, ну веде нимик,
болта черяскэ абя дакэ о стрэбате!’ 15 Че, врей с-апучь пе каля стрэвеке,
пе каре ау урмат-о чей нелеӂюиць, 16 каре ау фост луаць ынаинте де време
ши ау цинут кыт цине ун пырыу каре се скурӂе? 17 Ей зичяу луй Думнезеу: ‘Плякэ де ла ной!
Че не поате фаче Чел Атотпутерник?’ 18 Ши тотушь Думнезеу ле умплусе каселе де бунэтэць.
– Департе де мине сфатул челор рэй! – 19 Чей фэрэ приханэ вор фи марторь ай кэдерий лор ши се вор букура,
чел невиноват ва рыде де ей 20 ши ва зиче: ‘Ятэ пе потривничий ноштри нимичиць!
Ятэ-ле богэцииле арсе де фок!’ 21 Ымприетенеште-те дар ку Думнезеу, ши вей авя паче;
те вей букура астфел ярэшь де феричире. 22 Примеште ынвэцэтурэ дин гура Луй
ши пуне-ць ла инимэ кувинтеле Луй. 23 Вей фи ашезат ярэшь ла локул тэу дакэ те вей ынтоарче ла Чел Атотпутерник,
дакэ депэртезь фэрэделеӂя дин кортул тэу. 24 Арункэ дар аурул ын цэрынэ,
арункэ аурул дин Офир ын прундул пыраелор! 25 Ши атунч, Чел Атотпутерник ва фи аурул тэу,
арӂинтул тэу, богэция та. 26 Атунч, Чел Атотпутерник ва фи десфэтаря та,
ши ыць вей ридика фаца спре Думнезеу. 27 Ыл вей руга, ши те ва аскулта
ши ыць вей путя ымплини журуинцеле. 28 Пе че вей пуне мына ыць ва избути,
пе кэрэриле тале ва стрэлучи лумина. 29 Винэ смериря, ту те вей руга пентру ридикаря та:
Думнезеу ажутэ пе чел ку окий плекаць. 30 Ел ва избэви кяр ши пе чел виноват,
каре ышь ва датора скэпаря курэцией мынилор тале.”