7
1 Фиуле, пэстрязэ кувинтеле меле ши цине ла тине сфатуриле меле! 2 Цине сфатуриле меле ши вей трэи;
пэзеште ынвэцэтуриле меле ка лумина окилор! 3 Лягэ-ле ла деӂете,
скрие-ле пе тэблица инимий тале! 4 Зи ынцелепчуний: „Ту ешть сора мя!”
Ши нумеште причеперя приетена та, 5 ка сэ те феряскэ де неваста алтуя,
де стрэина каре ынтребуинцязэ кувинте адеменитоаре. 6 Стэтям ла ферястра касей меле
ши мэ уйтам прин зэбреле. 7 Ам зэрит принтре чей неынчеркаць,
ам вэзут принтре тинерь
пе ун бэят фэрэ минте. 8 Тречя пе улицэ, ла колцул унде стэтя уна дин ачесте стрэине,
ши а апукат пе каля каре дучя спре локуинца ей. 9 Ера ын амург, сяра,
ын ноаптя нягрэ ши ынтунекоасэ. 10 Ши ятэ кэ й-а алергат ынаинте о фемее
ымбрэкатэ ка о курвэ ши ку инима ширятэ. 11 Ера бунэ де гурэ ши фэрэ астымпэр;
пичоареле ну-й путяу ста акасэ: 12 кынд ын улицэ, кынд ын пеце,
пе ла тоате колцуриле стэтя ла пындэ. 13 Еа л-а ымбрэцишат ши л-а сэрутат
ши, ку о фацэ фэрэ рушине, й-а зис: 14 „Ерам датоаре ку о жертфэ де мулцумире,
азь мь-ам ымплинит журуинцеле. 15 Де ачея ць-ам ешит ынаинте,
сэ те каут, ши те-ам ши гэсит. 16 Мь-ам ымподобит патул ку ынвелиторь,
ку аштернут де пынзетурь дин Еӂипт; 17 мь-ам стропит аштернутул
ку смирнэ, алое ши скорцишоарэ. 18 Вино, сэ не ымбэтэм де драгосте пынэ диминяцэ,
сэ не десфэтэм ку дезмердэрь! 19 Кэч бэрбатул меу ну есте акасэ,
а плекат ынтр-о кэлэторие лунгэ, 20 а луат ку ел сакул ку бань
ши ну се ва ынтоарче акасэ декыт ла луна ноуэ.” 21 Тот ворбинду-й, еа л-а адеменит
ши л-а атрас ку бузеле ей адеменитоаре. 22 Деодатэ, а ынчепут сэ мяргэ дупэ еа,
ка боул каре се дуче ла мэчелэрие,
ка ун черб каре аляргэ спре курсэ, 23 ка пасэря каре дэ бузна ын лац,
фэрэ сэ штие кэ о ва коста вяца,
пынэ че сэӂята ый стрэпунӂе фикатул. 24 Ши акум, фиилор, аскултаци-мэ
ши луаць аминте ла кувинтеле гурий меле! 25 Сэ ну ци се абатэ инима спре каля уней асеменя фемей,
ну те рэтэчи пе кэрэриле ей. 26 Кэч еа а фэкут сэ кадэ мулте жертфе
ши мулць сунт чей пе каре й-а учис еа. 27 Каса ей есте друмул спре Локуинца морцилор,
друмул каре кобоарэ спре локашуриле морций.