22
1 Думнезеуле! Думнезеуле! Пентру че м-ай пэрэсит
ши пентру че Те депэртезь фэрэ сэ-мь ажуць ши фэрэ с-аскулць плынӂериле меле? 2 Стриг зиуа, Думнезеуле, ши ну-мь рэспунзь;
стриг ши ноаптя, ши тот н-ам одихнэ. 3 Тотушь Ту ешть Чел Сфынт
ши Ту локуешть ын мижлокул лауделор луй Исраел. 4 Ын Тине се ынкредяу пэринций ноштри;
се ынкредяу ши-й избэвяй. 5 Стригау кэтре Тине ши ерау скэпаць;
се ынкредяу ын Тине ши ну рэмыняу де рушине. 6 Дар еу сунт верме, ну ом,
ам ажунс де окара оаменилор ши диспрецуит де попор. 7 Тоць чей че мэ вэд ышь бат жок де мине,
ышь дескид гура, дау дин кап ши зик: 8 „С-а ынкрезут ын Домнул! Сэ-л мынтуяскэ Домнул,
сэ-л избэвяскэ, фииндкэ-л юбеште!” 9 Да, Ту м-ай скос дин пынтечеле мамей,
м-ай пус ла адэпост де орьче грижэ ла цыцеле мамей меле; 10 де кынд ерам ла сынул мамей ам фост суб паза Та,
дин пынтечеле мамей ай фост Думнезеул меу. 11 Ну Те депэрта де мине, кэч с-апропие неказул
ши нимень ну-мь вине ын ажутор. 12 О мулциме де таурь сунт ымпрежурул меу,
ниште таурь дин Басан мэ ынконжоарэ. 13 Ышь дескид гура ымпотрива мя,
ка ун леу каре сфышие ши рэкнеште. 14 Ам ажунс ка апа каре се скурӂе ши тоате оаселе ми се деспарт;
ми с-а фэкут инима ка чара
ши се топеште ынэунтрул меу. 15 Ми се усукэ путеря ка лутул
ши ми се липеште лимба де черул гурий;
м-ай адус ын цэрына морций. 16 Кэч ниште кынь мэ ынконжоарэ,
о чатэ де нелеӂюиць дау тыркоале ымпрежурул меу,
мь-ау стрэпунс мыниле ши пичоареле; 17 тоате оаселе аш путя сэ ми ле нумэр.
Ей ынсэ пындеск ши мэ привеск; 18 ышь ымпарт хайнеле меле ынтре ей
ши траг ла сорць пентру кэмаша мя. 19 Дар Ту, Доамне, ну Те депэрта!
Ту, Тэрия мя, вино деграбэ ын ажуторул меу! 20 Скапэ-мь суфлетул де сабие
ши вяца дин гяреле кынилор! 21 Скапэ-мэ дин гура леулуй
ши скоате-мэ дин коарнеле биволулуй! 22 Вой вести Нумеле Тэу фрацилор мей
ши Те вой лэуда ын мижлокул адунэрий. 23 Чей че вэ темець де Домнул, лэудаци-Л!
Вой тоць, сэмынца луй Иаков, слэвици-Л!
Кутремураци-вэ ынаинтя Луй, вой тоць, сэмынца луй Исраел! 24 Кэч Ел нич ну диспрецуеште, нич ну урэште неказуриле челуй ненорочит
ши ну-Шь аскунде Фаца де ел,
чи ыл аскултэ кынд стригэ кэтре Ел. 25 Ын адунаря чя маре, Ту вей фи причина лауделор меле
ши-мь вой ымплини журуинцеле ын фаца челор че се тем де Тине. 26 Чей сэрачь вор мынка ши се вор сэтура,
чей че каутэ пе Домнул Ыл вор лэуда.
Веселэ сэ вэ фие инима пе вечие! 27 Тоате марӂиниле пэмынтулуй ышь вор адуче аминте ши се вор ынтоарче ла Домнул;
тоате фамилииле нямурилор се вор ынкина ынаинтя Та. 28 Кэч а Домнулуй есте Ымпэрэция:
Ел стэпынеште песте нямурь. 29 Тоць чей путерничь де пе пэмынт вор мынка ши се вор ынкина ши ей;
ынаинтя Луй се вор плека тоць чей че се кобоарэ ын цэрынэ,
чей че ну пот сэ-шь пэстрезе вяца. 30 О сэмынцэ де оамень Ый ва служи
ши се ва ворби деспре Домнул кэтре чей че вор вени дупэ ей. 31 Ачештя вор вени ши вор вести дрептатя Луй,
вор вести лукраря Луй попорулуй каре се ва наште.