11
1 Цофар дин Наама а луат кувынтул ши а зис: 2 „Сэ рэмынэ ачастэ нэвалэ де кувинте фэрэ рэспунс
ши сэ крядэ лимбутул кэ аре дрептате? 3 Вор фаче ворбеле тале дешарте пе оамень сэ такэ?
Ши-ць вей бате жок де алций, фэрэ сэ те факэ чинева де рушине? 4 Ту зичь: ‘Фелул меу де а ведя есте дрепт
ши сунт курат ын окий Тэй.’ 5 Ах, де ар вря Думнезеу сэ ворбяскэ,
де Шь-ар дескиде бузеле сэ-ць рэспундэ 6 ши де ць-ар дескопери тайнеле ынцелепчуний Луй,
але ынцелепчуний Луй немэрӂините,
ай ведя атунч кэ ну-ць рэсплэтеште тотушь дупэ фэрэделеӂя та! 7 Поць спуне ту кэ поць пэтрунде адынчимиле луй Думнезеу,
кэ поць ажунӂе ла куноштинца десэвыршитэ а Челуй Атотпутерник? 8 Кыт черуриле-й де ыналтэ: че поць фаче?
Май адынкэ декыт Локуинца морцилор: че поць шти? 9 Ынтиндеря ей есте май лунгэ декыт пэмынтул
ши май латэ декыт маря. 10 Дакэ апукэ, дакэ ынкиде ши кямэ Ел ла жудекатэ, чине-Л поате опри? 11 Кэч Ел куноаште пе фэкэторий де реле,
веде ушор пе виноваць. 12 Омул, димпотривэ, аре минте де небун
ши с-а нэскут ка мынзул унуй мэгар сэлбатик! 13 Ту ындряптэ-ць инима спре Думнезеу,
ынтинде-ць мыниле спре Ел. 14 Депэртязэ-те де фэрэделеӂе
ши ну лэса недрептатя сэ локуяскэ ын кортул тэу. 15 Ши атунч, ыць вей ридика фрунтя фэрэ тямэ,
вей фи таре ши фэрэ фрикэ; 16 ыць вей уйта суферинцеле
ши-ць вей адуче аминте де еле ка де ниште апе каре с-ау скурс. 17 Зилеле тале вор стрэлучи май таре декыт соареле ла амязэ,
ынтунерикул тэу ва фи ка лумина диминеций. 18 Вей фи плин де ынкредере ши нэдеждя ну-ць ва фи задарникэ.
Те вей уйта ын журул тэу ши вей ведя кэ те поць одихни лиништит. 19 Те вей кулка ши нимень ну те ва тулбура,
ши мулць вор умбла дупэ бунэвоинца та. 20 Дар окий челор рэй се вор топи;
ей н-ау лок де скэпаре:
моартя, ятэ нэдеждя лор!”