31
1 Фэкусем ун легэмынт ку окий мей,
ши ну мь-аш фи оприт привириле асупра уней фечоаре. 2 Дар че соартэ мь-а пэстрат Думнезеу де сус?
Че моштенире мь-а тримис Чел Атотпутерник дин черурь? 3 Пеиря ну-й оаре пентру чел рэу
ши ненорочиря пентру чей че фак фэрэделеӂе? 4 Н-а куноскут Думнезеу кэиле меле?
Ну мь-а нумэрат Ел тоць паший мей? 5 Дакэ ам умблат ку минчуна,
дакэ мь-а алергат пичорул дупэ ыншелэчуне, 6 сэ мэ кынтэряскэ Думнезеу ын кумпэна челор фэрэ приханэ,
ши-мь ва ведя неприхэниря! 7 Де ми с-а абэтут пасул де пе каля чя дряптэ,
де мь-а урмат инима окий,
де с-а липит врео ынтинэчуне де мыниле меле, 8 атунч еу сэ семэн, ши алтул сэ сечере
ши одраслеле меле сэ фие дезрэдэчинате! 9 Дакэ мь-а фост амэӂитэ инима де врео фемее,
дакэ ам пындит ла уша апроапелуй меу, 10 атунч невастэ-мя сэ мачине пентру алтул
ши с-о нечинстяскэ алций! 11 Кэч ачаста ар фи фост о нелеӂюире,
о фэрэделеӂе вредникэ сэ фие педепситэ де жудекэторь, 12 ун фок каре мистуе пынэ ла нимичире
ши каре мь-ар фи прэпэдит тоатэ богэция. 13 Де аш фи несокотит дрептул слуӂий сау служничей меле
кынд се черта ку мине, 14 че аш путя сэ фак кынд Се ридикэ Думнезеу?
Че аш путя рэспунде кынд педепсеште Ел? 15 Чел че м-а фэкут пе мине ын пынтечеле мамей меле ну л-а фэкут ши пе ел?
Оаре ну не-а ынтокмит ачелашь Думнезеу ын пынтечеле мамей? 16 Дакэ н-ам дат сэрачилор че-мь черяу,
дакэ ам фэкут сэ се топяскэ де плынс окий вэдувей, 17 дакэ мь-ам мынкат сингур пыня,
фэрэ ка орфанул сэ фи авут ши ел партя луй дин еа, 18 еу, каре дин тинереце л-ам крескут ка ун татэ,
еу, каре де ла наштере ам сприжинит пе вэдувэ; 19 дакэ ам вэзут пе чел ненорочит дукынд липсэ де хайне,
пе чел липсит неавынд ынвелитоаре, 20 фэрэ ка инима луй сэ мэ фи бинекувынтат,
фэрэ сэ фи фост ынкэлзит де лына меилор мей; 21 дакэ ам ридикат мына ымпотрива орфанулуй,
пентру кэ мэ симцям сприжинит де жудекэторь, 22 атунч сэ ми се дезлипяскэ умэрул де ла ынкеетурэ,
сэ-мь кадэ брацул ши сэ се сфэрыме! 23 Кэч мэ темям де педяпса луй Думнезеу
ши ну путям лукра астфел дин причина мэрецией Луй. 24 Дакэ мь-ам пус ынкредеря ын аур,
дакэ ам зис аурулуй: ‘Ту ешть нэдеждя мя’, 25 дакэ м-ам ынгымфат де мэримя аверилор меле,
де мулцимя богэциилор пе каре ле добындисем, 26 дакэ ам привит соареле кынд стрэлучя,
луна кынд ынаинта мэряцэ 27 ши дакэ ми с-а лэсат амэӂитэ инима ын тайнэ,
дакэ ле-ам арункат сэрутэрь, дукынду-мь мына ла гурэ – 28 ши ачаста есте тот о фэрэделеӂе каре требуе педепситэ де жудекэторь,
кэч м-аш фи лепэдат де Думнезеул чел де сус –, 29 дакэ м-ам букурат де ненорочиря врэжмашулуй меу,
дакэ ам сэрит де букурие кынд л-а атинс ненорочиря, 30 еу, каре н-ам дат вое лимбий меле сэ пэкэтуяскэ,
сэ-й чарэ моартя ку блестем, 31 дакэ ну зичяу оамений дин кортул меу:
‘Унде есте чел че ну с-а сэтурат дин карня луй?’, 32 дакэ петречя стрэинул ноаптя афарэ,
дакэ ну мь-аш фи дескис уша сэ интре кэлэторул, 33 дакэ мь-ам аскунс фэрэделеӂиле, ка оамений,
ши мь-ам ынкис нелеӂюириле ын сын, 34 пентру кэ мэ темям де мулциме,
пентру кэ мэ темям де диспрецул
фамилиилор, цинынду-мэ деопарте ши некутезынд сэ-мь трек прагул… 35 О, де аш гэси пе чинева сэ м-аскулте!
Ятэ апэраря мя, искэлитэ де мине: сэ-мь рэспундэ Чел Атотпутерник!
Чине-мь ва да плынӂеря искэлитэ де потривникул меу? 36 Ка сэ-й порт скрисоаря пе умэр,
с-о лег де фрунтя мя ка о кунунэ; 37 сэ-й дау сокотялэ де тоць паший мей,
сэ мэ апропий де ел ка ун домн. 38 Дакэ пэмынтул меу стригэ ымпотрива мя
ши дакэ бразделе луй варсэ лакримь; 39 дакэ й-ам мынкат родул фэрэ сэ-л фи плэтит
ши дакэ ам ынтристат суфлетул векилор луй стэпынь, 40 атунч сэ кряскэ спинь дин ел ын лок де грыу
ши негинэ ын лок де орз!”
Сфыршитул кувинтелор луй Йов.