38
1 Доамне, ну мэ мустра ын мыния Та
ши ну мэ педепси ын урӂия Та! 2 Кэч сэӂециле Тале с-ау ынфипт ын мине
ши мына Та апасэ асупра мя. 3 Н-а май рэмас нимик сэнэтос ын карня мя дин причина мынией Тале;
ну май есте ничо влагэ ын оаселе меле ын урма пэкатулуй меу. 4 Кэч фэрэделеӂиле меле се ридикэ дясупра капулуй меу;
ка о поварэ гря, сунт пря греле пентру мине. 5 Рэниле меле мирос греу ши сунт плине де коптурэ,
ын урма небунией меле. 6 Сунт гырбовит, песте мэсурэ де истовит.
Тоатэ зиуа умблу плин де ынтристаре. 7 Кэч о дурере арзэтоаре ымь мистуе мэрунтаеле
ши н-а май рэмас нимик сэнэтос ын карня мя. 8 Сунт фэрэ путере, здробит ку десэвыршире;
тулбураря инимий меле мэ фаче сэ ӂем. 9 Доамне, тоате доринцеле меле сунт ынаинтя Та
ши суспинеле меле ну-Ць сунт аскунсе. 10 Инима ымь бате ку тэрие, путеря мэ пэрэсеште
ши лумина окилор мей ну май есте ку мине. 11 Приетений ши куноскуций мей се депэртязэ де рана мя
ши руделе меле стау деопарте. 12 Чей че вор сэ-мь я вяца ышь ынтинд курселе,
чей че-мь каутэ ненорочиря спун рэутэць
ши тоатэ зиуа урзеск ла ыншелэторий. 13 Яр еу сунт ка ун сурд: н-ауд;
сунт ка ун мут, каре ну дескиде гура. 14 Сунт ка ун ом каре н-ауде
ши ын гура кэруя ну есте ничун рэспунс. 15 Доамне, ын Тине нэдэждуеск;
Ту вей рэспунде, Доамне Думнезеуле! 16 Кэч зик: „Ну ынгэдуи сэ се букуре врэжмаший мей де мине
ши сэ се фудуляскэ ымпотрива мя, кынд ми се клатинэ пичорул!” 17 Кэч сунт апроапе сэ кад
ши дуреря мя есте тотдяуна ынаинтя мя. 18 Ымь мэртурисеск фэрэделеӂя,
мэ доаре де пэкатул меу. 19 Дар врэжмаший мей сунт плинь де вяцэ ши плинь де путере;
чей че мэ урэск фэрэ темей сунт мулць ла нумэр. 20 Ей ымь ынторк рэу пентру бине,
ымь сунт потривничь, пентру кэ еу урмэреск бинеле. 21 Ну мэ пэрэси, Доамне!
Думнезеуле, ну Те депэрта де мине! 22 Вино деграбэ ын ажуторул меу,
Доамне, Мынтуиря мя!